钦定古今图书集成/明伦汇编/官常典/第603卷 > 宋恺
## 钦定古今图书集成/明伦汇编/官常典/第603卷 > 宋恺

按《松江府志》：“恺字舜臣，华亭人。弘治癸丑进士，授屯
田主事，转虞衡郎，擢广信守。郡当孔道，送迎宴犒，一
切罢革。有给事某奉诏括民田，增税亩百石，恺疏请
蠲。丁内艰，补建昌，升福建参政，又改广西平府江獠
蛮，赐金帛。浔民黎仲明叛，复提兵讨平之。时逆瑾擅
权，未尝以一缣私往来。会赍捧入都，即致仕。家居二”
十馀年。御绿布袍、乌纱，人不知其为显者。所著有《樗
庵集》。年八十卒。